सवाई की प्रतिभाएं सम्मानित
सवाई माधोपुर| श्रीकुमावत क्षत्रिय विकास समिति युवा प्रकोष्ठ टोंक के तत्वावधान में युवक-युवती परिचय सम्मेलन एवं प्रतिभा सम्मान समारोह का आयोजन टोंक में किया गया। कार्यक्रम की अध्यक्षता समाजसेवी रामेश्वर बंबोरिया ने की और विशिष्ठ अतिथि के रूप में कुमावत समाज सवाई माधोपुर के जिलाध्यक्ष गोरधन कुमावत (जूनवाल) एवं ग्रामीण अध्यक्ष भंवरलाल उदयवाल (पांवडेरा) शामिल हुए। इस दौरान गोरधन जूनवाल ने टोंक और सवाई माधोपुर की प्रतिभाओं को ट्रॉफी और प्रशस्ति-पत्र देकर सम्मानित किया। सवाई माधोपुर मंत्री बद्रीलाल नांदीवाल ने बताया कि इस कार्यक्रम में भाग लेने के लिए सवाई माधोपुर से करीब 50 लोगों ने भाग लिया। कार्यक्रम में सवाई माधोपुर के प्रतिभावान विद्यार्थी भावना कुमावत, दीपक कुमावत, यश कुमावत, कृष्णा कुमावत, बबलू कुमावत, ममता कुमावत, अंकित कुमावत, पूजा कुमावत, खुशबू कुमावत, यश कुमावत (नागा), दीपक कुमावत (नांदीवाल), प्रियांशी कुमावत आदि को सम्मानित किया गया।
भजनसंध्या में उमड़े श्रोता
कुस्तला| सत्यनारायणजीमंदिर पर माली समाज की ओर से शुक्रवार रात को भजन संध्या का कार्यक्रम हुआ। आयोजन से जुड़े लोगों ने बताया कि कार्यक्रम की शुरुआत पं. भरतलाल गौत्तम द्वारा रात 9 बजे गणेश वंदना के साथ हुई। कलाकारों द्वारा एक से बढ़कर एक भजन प्रस्तुत किए गए। कार्यक्रम में बड़ी संख्या में श्रोता मौजूद थे। शनिवार को सुबह करीब 4 बजे आरती और प्रसाद वितरण के साथ कार्यक्रम का समापन हुआ।
योग्यताके बाद भी नहीं मिले लैपटॉप : चौथ का बरवाड़ा| लैपटॉपयोजना में कई योग्यता प्राप्त छात्र-छात्राओं का नाम नहीं आने से उनमें निराशा है। ऐसे में राजकीय संस्कृत विद्यालय में अध्ययनरत छात्र जुगल किशोर, मोहित सामरिया, केशु लखेरा, शालू जेमिनी, विनोद गुर्जर आदि छात्रों ने मुख्यमंत्री को ज्ञापन भेजकर कार्रवाई की मांग की है।
hin_Deva hin_Deva hin_Deva hin_Deva hin_Deva